ལོ་བཅུའི་རིང་ལ།མཚོ་ལྷོ་ཁུལ་གྱིས་ཁུལ་ཡོངས་ཀྱི་རིམ་པ་སོ་སོའི་ཞིང་ཕྱུགས་ཚན་རྩལ་ཁྱབ་སྤེལ་ཀྱི་བྱེད་ནུས་འདོན་སྤེལ་གང་ལེགས་དང་ཞིང་ལས་ལག་རྩལ་མི་སྣའི་འཇོན་ཐང་འདོན་སྤེལ་གང་ལེགས་བྱེད་དུ་བཅུག་སྟེ།ཞིང་ཆེན་ནང་ཁུལ་གྱི་མཐོ་རིམ་སློབ་གླིང་དང་ཚན་རྩལ་ལས་ཁུངས་དང་མཉམ་ལས་བྱས་པ་དང་།ཞིང་ཕྱུགས་ལས་འཕེལ་རྒྱས་ཀྱི་གཙོ་གནད་ཁྱབ་ཁོངས་ལ་དམིགས་ནས་ལག་རྩལ་གསར་བར་ཞིབ་འཇུག་དང་ཁྱབ་གདལ།བཀོལ་སྤྱོད་བཅས་བྱས་ཤིང་།སྔ་གཞུག་ཏུ་རྒྱལ་ཁབ་རིམ་པ་དང་ཞིང་ཆེན་རིམ་པའི་ཞིང་ལས་ལོ་ཏོག་ས་ཁུལ་གྱི་ཚོད་ལྟའི་ལས་གཞི་ལྔ་སྒྲུབ་པ་དང་།ཕྱུགས་གསོའི་རྣམ་པ་མི་འདྲ་བས་ནོར་ལུག་གི་སྐྱེ་འཕེལ་འཚར་ལོངས་དང་ཤ་ཤེད་རྒྱས་སུ་བཅུག་པའི་ལྟ་ཞིབ་ཚད་ལེན་གྱི་ཚོད་ལྟའིགྲུབ་འབྲས་རྒྱལ་ནང་གི་སྔོན་ཐོན་ཆུ་ཚད་དུ་སླེབས།ཁུལ་རིམ་པའི་ཚན་རྩལ་དཔེ་སྟོན་སྡེ་བ་ཉི་ཤུ་བཙུགས་པ་དང་།གཞི་རིམ་དུ་མངག་པའི་ཚན་རྩལ་ཆེད་ལས་པ་ཆིག་བརྒྱ་སོ་བཞི་དང་།བསྡོམས་པས་ལས་རིགས་གསར་བའི་རོང་འབྲོག་མང་ཚོགས་མི་ཐེངས་ཁྲི་བརྒྱད་ལ་གསོ་སྦྱོང་བྱས་ཤིང་།ཚན་རྩལ་གྱིས་རོང་འབྲོག་མང་ཚོགས་ཀྱི་དཔལ་འབྱོར་འཕར་སྣོན་འབྱུང་བར་བྱས་རྗེས་བཞག་ཚད་བརྒྱ་ཆའི་རེ་ལྔ་ཡན་དུ་སླེབས་པ་དང་།རྫོང་རིམ་པའི་ཞིང་ཕྱུགས་ལས་རིགས་ཀྱི་བརྡ་འཕྲིན་ཞབས་ཞུ་ལྟེ་གནས་ལྔ་དང་སྡེ་བ་རིམ་པའི་ཞིང་ཕྱུགས་ལས་རིགས་ཀྱི་བརྡ་འཕྲིན་ཞབས་ཞུ་ལྟེ་གནས་ཉི་ཤུ་བཙུགས་པ་དང་།རོང་འབྲོག་མང་ཚོགས་ཀྱི་ཆེད་ལས་མཉམ་ལས་ཁང་བརྒྱ་ཆའི་དགུ་ཅུ་ཡན་ལ་དྲ་རྒྱའི་བརྡ་འཕྲིན་མངོན་འགྱུར་བྱུང་།